Imtella' April 6, 2021 Il-President Russu Vladimir Putin għadu kemm għadda liġi li permezz tagħha jkun jista' jerġa' jikkontesta għal żewġ termini oħra. Putin ilu mill-2000 imexxi 'l pajjiż u jekk jiġi kkonfermat għal żewġ termini oħra mhux biss jagħmel sal-2036 fit-tmexxija tal-pajjiż imma jaqbeż lid-dittatur Joseph Stalin li dam imexxi għal 29 sena. Għalkemm il-liġi l-ġdida tgħid li ċittadini Russi ma jistgħux jagħmlu iktar minn żewġ termini bħala President tal-pajjiż, din ma tgħoddx għat-termini preċedenti. Dan ifisser li l-erba' termini li diġà għamel Putin, inkluż dak li qiegħed fih, ma jgħoddux.